2018. gada 3. maijā Noteikumi Nr. 256

Rīgā (prot. Nr. 22 7. §)

**Valsts policijas koledžas maksas pakalpojumu cenrādis**

Izdoti saskaņā ar

Likuma par budžetu un finanšu vadību

5. panta devīto daļu

1. Noteikumi nosaka Valsts policijas koledžas sniegto maksas pakalpojumu cenrādi.
2. Valsts policijas koledža sniedz maksas pakalpojumus saskaņā ar cenrādi (pielikums).
3. Fiziskās personas par pakalpojumu norēķinās pirms pakalpojuma saņemšanas, bet juridiskās personas – saskaņā ar līguma nosacījumiem.
4. Maksājumu par Valsts policijas koledžas sniegtajiem pakalpojumiem veic, izmantojot vienu no šādiem maksāšanas veidiem:
	1. ar tāda maksājumu pakalpojuma sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē;
	2. ar maksājumu karti Valsts policijas koledžas maksājumu karšu pieņemšanas terminālī.
5. Atzīt par spēku zaudējušiem Ministru kabineta 2013. gada 24. septembra noteikumus Nr. 904 "Valsts policijas koledžas maksas pakalpojumu cenrādis" (Latvijas Vēstnesis, 2013, 188. nr.; 2014, 246. nr.).

Ministru prezidents Māris Kučinskis

Iekšlietu ministrs Rihards Kozlovskis